પુલવામાં થયેલી આતંકી ઘટનાના ૪૮ કલાકમાં જ જ્યારે પાકિસ્તાન બીજો બ્લાસ્ટ કરીને સેનાના જવાનની હત્યા કરે છે તેના પરથી એક સીધીસાધી વાત સમજમાં આવે છે કે અત્યારે પાકિસ્તાનનું લશ્કર અથવા તો પાકિસ્તાનની જાસૂસી સંસ્થા આઇએસઆઇ એ પ્લાનમાં છે કે ભારતની સરકાર કોઇ ઉતાવળિયો નિર્ણય લે, સરહદ પાર એટેક કરે, કાશ્મીરમાં અંધાધૂંધ હરકતો કરે અને આમ કરીને પોતે ગોઠવેલાં એક છટકામાં ભારતીય સેના ફસાઇ જાય.